Zimski uspon na Lupoglav
<s>Prenj je visoki planinski masiv u sjevernom dijelu Hercegovine, a njegov izdvojeni vrh Lupoglav uživa pomalo kultni status bosanskohercegovačkog alpinizma.</s><s>Prenj i Lupoglav (2.102 m/nv) se ne ističu samo po svojoj ljepoti i atraktivnosti već i po sudaranju mediteranske i planinske klime koje uzrokuju vrlo česte i nagle promjene vremena.</s><s>Prvi uspon bez snijega i leda ostvario je Drago Šefer 1936. god.</s><s>Vremenske neprilike su jedan od bitnijih razloga što je Lupoglav u zimskim uslovima ostao neosvojiv do 1970. godine.</s>

<s>Drago Šefer i Jakica Gaon prvi su, bez uspjeha, pokušali zimski uspon u februaru 1936.</s><s>Imali su i dosta sreće jer je bilo i padova i leta niz led.</s>

<s>Tek 14. februara 1970. god.</s><s>Ilija Dilber, tada jedan od najboljih BiH alpinista, Zijah Jajatović mladi i perspektivni alpinista, student DIF-a, i Milorad Stjepanović, najmlađi član naveze, krenuli su na taj vrh iz planinarskog doma na Jezercu Tog dana na planini je počela oluja, koja je donijela skoro dva metra novog snijega.</s><s>Pošto se planinari nisu vratili na vrijme, počela je potraga koja je trajala skoro pet mjeseci.</s><s>U julu su pronađeni ostaci opreme i njihova tijela.</s><s>Zijah Jajatović, prvi pronađeni, ukopan je u Sarajevu, a Ilija Dilber i Milorad Stjepanović u Barnom dolu, ispod Lupoglava.</s><s>Rekonstrukcija je pokazala da su po lijepom vremenu, na skijama   prešli gotovo cijelu planinu, došli do Lupoglava, popeli se na vrh sa istočne strane, i u vrijeme oluje, pali niz zapadnu stijenu u Barni do.</s>

<s>Memorijalni pohod na Lupoglav 
U znak poštovanja prema nastradalim alpinistima, i sjećanja na prvi zimski uspon na Lupoglav, vikendom oko 14. februara, u organizaciji PS BIH i tehničku pomoć GSS-a FBiH i Vodičke Službe FBiH, svake godine organizuje se Memorijalni pohod na Lupoglav.</s><s>Najbliži pristup je iz danas napuštenog naselja Bijela sjeverno od Mostara, sa 120 metara nadmorske visine.</s><s>Put je markiran i vodi od ušća rijeke Bijele prema selu Grabovčići i dalje do Barnog dola na visini 1600 m. Uspon traje oko 5 sati.</s><s>Barni do je zaravan na kojoj se postavlja kamp, da bi se sutradan obavio završni uspon.</s>

<s>Posljednjih 400 m. staza je strma, djelimično sa nagibima u snijegu do 45°, i zahtijeva dobro znanje penjanja u snijegu.</s><s>Uspon može trajati i tri sata.</s><s>Temperature znaju biti vrlo niske i padati na – 18° C. Olujno nevrijeme, veoma često ne dozvoljava na vrh.</s><s>U zimu 2009. god. niko od 67 planinara i alpinista nije se uspio popeti na vrh.</s><s>Grupa od 5 najupornijih vratila se 100 m ispod vrha zbog oluje.</s>

<s>U vrijeme lijepih februarskih dana na desetine planinara i alpinista istovremeno se nađe na vrhu.</s><s>Na 49. memorijalnom usponu na Lupoglav 166 učesnika iz cijele regije odalo je počast na grobovima stradalih alpinista i njima u čast izveli su zimski uspon na vrh.</s><s>Ostali pristupi traže odličnu kondiciju, i vrsno znanje alpinizma.</s>

<s>Na usponu 2020. god. jedan alpinista se pokliznuo na vrlo strmoj ledenoj površini, izgubio ravnotežu te skliznuo niz ledenu padinu preko 200 m kroz nekoliko kuloara koji su ga naposlijetku izbacili u podnožje stijene.</s><s>Incident se završio bez posljedica.</s><s>Za sve prisutne planinare, njih oko 160,  bila je to prava školu, sa gotovo svim elementima male planinarsko-alpinističke ekspedicije.</s><s>Ovaj uspon i iskustvo koje su doživjeli,  znači i vrijedi puno više nego i nekoliko uspješnih uspona na sam vrh.</s>

<s>Reference</s>

<s>Planinarstvo u Bosni i Hercegovini
Prenj</s>

